કેશોદનાં બડોદર ગામની સીમમાં ગઇકાલે બપોરનાં અરસામાં દીપડાએ હુમલો કરી ખેતમજૂરને ઘાયલ કરી દીધો હતો. મળતી વિગત મુજબ બડોદર ગામનાં પૂર્વ તરફની સીમમાં આવેલ દડુભાઇ વાળાની વાડીમાં ગઇકાલે બપોરનાં અરસામાં દીપક મુળુભાઇ મકડીયા (ઉ.વ.૩પ) નામનો શ્રમિક યુવાન તુવેર વાઢી રહયો હતો ત્યારે અચાનક દીપડાએ આવી તેની પર હુમલો કરી દેતા હાથના ભાગે સામાન્ય ઇજા પહોંચતા કેશોદ હોસ્પિટલે સારવાર લીધી હતી. આ વિસ્તારમાં ઘણાં સમયથી દીપડાની રંજાડ હોય વનવિભાગ તેને પાંજરે પુરે એવી ખેડૂતોમાંથી માંગ ઉઠી છે.